Source: https://www.criminalitate.info/2009/
Timestamp: 2020-04-01 03:48:55+00:00

Document:
Criminalitate Informatica Infractiuni Informatice: 2009
Evenimente din luna Decembrie 2009
6-9 decembrie 2009 - Londra, Marea Britanie
Primul Workshop IEEE legat de criminalistica informatica si securitate sponsorizat de IEEE Signal Processing Society
Website: http://www.wifs09.org
9-11 decembrie 2009 - Universitatea Santa Catarina, Insula Santa Catarina, Brazilia
Al 8-lea Simpozion International din domeniul Tehnologiei Informatiei si Telecomunicatiilor I2TS 2009
Website: http://www.i2ts.org
10-11 decembrie 2009 - Universidad Politecnica de Madrid, Spania
IBWAS09, Conferinta Iberica de Securitate a Aplicatiilor Web
Website: http://www.ibwas.com
ENAC e-Newsletter nr.6 - decembrie 2009
ENAC (E-Newsletter on the Fight Against Cybercrime) - jurnal electronic gratuit dedicat judecatorilor, avocatilor, procurorilor, organismelor judiciare, tehnicienilor precum si tuturor celor implicati in lupta contra infractionalitatii informatice.
Infractionalitatea informatica poate lua multiple forme si afecteaza zilnic milioane de utilizatori si firme. Fie ca este vorba de mesaje comerciale nesolicitate, frauda pe internet, frauda bancara, deturnarea de site-uri, furtul de identitate etc. sau ca se manifesta prin sabotarea de servere si servicii sau prin raspandirea de virusi, multe dintre aceste probleme sunt posibile datorita numarului urias de utilizatori care din necunoastere sau neglijenta lasa deschise porti pentru astfel de comportamente.
Preventia prin educatie:
O componenta a combaterii acestui tip de manifestari anti-sociale o reprezinta educatia utilizatorului de rand in modul in care ar fi indicat sa abordeze utilizarea internetului si a calculatorului. Un computer virusat si conectat la internet, spre exemplu, poate fi utilizat in furtul de date personale si de identitate, dar poate fi folosit si pentru expedierea de SPAM sau atacul altor servere, fara ca utilizatorul sa o stie si oferind piste false investigatorilor.
Exista masuri minimale pe care fiecare dintre noi le putem lua in utilizarea internetului si a computerului pentru a ne proteja pe noi si prietenii, fara sa fie neaparat nevoie de cunostinte tehnice.
In incercarea de a contribui si pe directia preventiei, inauguram astazi o noua sectiune a site-ului nostru intitulata Prevenire Criminalitate Informatica, la adresa http://prevenirecriminalitateinformatica.blogspot.com/ - un site dedicat protectiei personale impotriva amenintarilor din mediul cibernetic. Scurte sfaturi practice pentru non-tehnici.
Sugestiile si comentariile sunt binevenite.
Am discutat intr-unul din articolele anterioare despre eforturile facute la nivel international de a crea un front comun de lupta impotriva criminalitatii informatice, un motiv esential al acestei necesitati fiind caracterul trans-frontalier al acestui tip de infractiuni.
Primul pas in formarea acestui front il constituie o definire comuna tuturor statelor a faptelor incriminate, iar Conventia privind Criminalitatea Informatica se constituie intr-un astfel de demers din care vom relua cateva definitii:
Definit in articolul 2 al Conventiei, accesul ilegal la sistemele informatice este incriminat in scopul protejarii integritatii acestor sisteme fara a individualiza tipul de atac folosit.
Interceptarea ilegala a transmisiunilor non-publice
Isi gaseste definirea in articolul 3 al Conventiei si are rolul de a proteja comunicatiile si datele transmise cu ajutorul unui sistem informatic, interceptare realizata fara drept si utilizand mijloace tehnice. Este de remarcat faptul ca aceasta interceptare trebuie sa se faca intentionat iar articolul lasa libertatea statelor sa ceara ca o conditie a incriminarii faptei intentia.
Interferenta asupra datelor informatice
Interferenta asupra datelor dintr-un sistem informatic realizata prin stergere, deteriorare sau modificare, savarsita cu intentie este definita in articolul 4 al Conventiei care lasa totusi la latitudinea statelor cerinta ca deteriorarea sa fi produs consecinte grave pentru a fi incriminata aceasta fapta. Aceasta norma apara integritatea datelor informatice.
Interferenta asupra sistemelor informatice
Protejarea sistemelor informatice isi gaseste suportul juridic in articolul 5 al Conventiei, articol care incrimineaza impiedicarea functionarii normale a unui sistem informatic prin diverse metode precum introducerea de date, deteriorare, stergere, alterare sau blocarea datelor. Este o norma menita sa protejeze buna functionare a infrastructurilor informatice care sunt cheie in multe domenii precum telecomunicatiile.
Utilizarea tehnologiei informatice in scopuri ilegale
Avand sediul in articolul 6 al Conventiei, aceasta utilizare ilegala este definita prin mai multe puncte ale acestui articol, si anume:
producerea, vanzarea, procurarea, distribuirea de tehnologie (inclusiv software) destinata faptuirii infractiunilor sus-mentionate
producerea, vanzarea, procurarea, distribuirea de parole si cai de acces prin care un sistem informatic poate fi accesat in scopul comiterii infractiunilor respective
posesia tehnologiilor sus-mentionate in scopul faptuirii infractiunilor amintite.
Conventia subliniaza faptul ca incriminarea se face numai in cazul dovedirii intentiei de a savarsi faptele respective.
Falsificarea datelor informatice
Conform articolului 7 din Conventie falsificarea prin alterare, stergere, blocare, etc. a datelor unui sistem informatic in scopul producerii de consecinte juridice trebuie incriminata. Aceasta norma apara de asemeni integritatea datelor care au importanta juridica.
Utilizarea frauduloasa a sistemelor informatice
Conform articolului 8 al Conventiei, se incrimineaza alterarea datelor precum si interferenta in functionarea unui sistem informatic, in scopul obtinerii de foloase materiale necuvenite. Cerinta principala pentru incriminare este intentia frauduloasa, scopul necinstit al utilizarii.
Incriminata in articolul 9 din Conventie, este pe larg definita pentru a include multitudinea de forme sub care se poate manifesta aceasta infractiune, inclusiv posesia de materiale pornografice cu minori - toate avand legatura cu sistemele informatice.
Enuntul din articolul 10 al Conventiei are rolul de a incerca armonizarea eforturilor de incriminare a incalcarii drepturilor de autor in statele semnatare.
Update feb 2014: pentru textele integrale ale prevederilor Noului Cod Penal (feb 2014) privitoare la criminalitatea informatica, prevederi ce aduc modificari infractiunilor vechi si introduc si altele noi, vizitati pagina: Infractiuni Informatice in Noul Cod Penal...
Decizia de neconstitutionalitate privitoare la legea retentiei datelor de trafic (nr. 298/2008)
La data de 9 octombrie 2009 semnalam declararea ca neconstitutionala a legii 298/2008 privind retentia datelor de trafic. Dupa Germania, a venit randul Curtii Constitutionale a Romaniei sa faca acest pas iar astazi aflam de pe Legi-Internet.ro despre aparitia in sfarsit a motivatiei care a stat la baza Deciziei 1258 / 2009 a acestei Curti.
Desi autorul exceptiei a facut referire in special la articolele 1 si 15 din legea 298/2008, Curtea Constitutionala a declarat ca neconstitutionala intreaga lege in ansamblul sau pentru o serie intreaga de motive pe care le gasiti bine argumentate in decizia publicata pe site-ul CCR.ro aici.
Decizia merita lecturata cu atentie si analizata si vom incerca intr-un articol urmator o privire mai atenta asupra argumentelor aduse de Curte. Asteptam de asemeni si comentariile dvs.
Cuprinsul numarului 5 - noiembrie 2009
Autentificarea documentelor digitale
Stephen Mason · Chambers of Stephen Mason
Mediul digital ne-a obligat sa acordam o mai mare atentie complexitatii prezumtiilor pe care le acordam din start lumii fizice. Stephen Mason ne vorbeste despre autentificarea documentelor digitale.
Un control mai bun al infractionalitatii informatice in America Latina
Jorge A. Obando S. · Consultant in Reforma Juridica si Observator pentru Justitie si Securitate in America Latina · COMJIB
Jorge A. Orlando, consultant in Reforma Juridica si Observator pentru Justitie si Securitate in America Latina expune situatia actuala din regiune cu referire la lupta impotriva criminalitatii informatice.
Masuri de ascunderea dovezilor folosite impotriva investigatiei criminalistice informatice: retelele "fast flux"
Juan Carlos Ruiloba Castilla · Coordonator al Grupului de Combaterea Criminalitatii Informatice, sectiunea Investigatii Tehnologice, biroul regional Barcelona al Politiei Judiciare din Spania
Odata cu proliferarea criminalitatii informatice, infractorii au dezvoltat o serie de tehnici destinate sa ascunda activitatea infractionala din mediul digital. Juan Carlos Ruiloba vorbeste despre aceste noi tehnici de ascundere a dovezilor.
Standardele de calitate a investigatiilor criminalistice si dovezile electronice
Andrew Rennison · Forensic Science Regulator · Home Office Forensic Science Regulation Unit, UK
“Criminalistica trebuie sa adopte un set de standarde la toate nivelele activitatii”. Andrew Rennison ne vorbeste despre standarde de calitate in investigatiile criminalistice si dovezile electronice.
Raport despre Criminalitatea Informatica si Cibersecuritate la EuroDIG 2009
Cristos Velasco San Martín · Director al Ciberdelincuencia.Org
Cristos Velasco ne ofera un rezumat al seminarului “Parteneriatele public-privat in domeniul criminalitatii informatice si ciber-securitatii ” care a avut loc ca parte a forumului “Dialog European despre Guvernarea Internetului - EuroDIG 2009” in Elvetia.
China · Shanghai People's Court of Jing'an District
Singapore · District Court, Singapore
Suedia · Solna District Court
Olanda · Voorzieningenrechter In Kort Geding
Federatia Rusa · Arbitrazh Court of Moscow
Stephen Mason · Barrister, Chambers of Stephen Mason
Cazurile prezentate in acest numar iau in discutie dovedirea autentiticatii corespondentei prin email (China), statutul documentelor scanate (Federatia Rusa) precum si trei cazuri (Olanda, Suedia si Singapore) referitoare la obtinerea de detalii despre persoane suspecte de descarcare din internet de materiale ce aduc atingere drepturilor de autor.
Selectie de conferinte utile avocatilor, procurorilor, tehnicienilor, judecatorilor, investigatorilor si organismelor judiciare pentru lunile Noiembrie si Decembrie.
ENAC este un jurnal electronic lunar dedicat judecatorilor, procurorilor, avocatilor si tuturor celor interesati de lupta impotriva criminalitatii informatice - initiativa a companiei spaniole de criminalistica informatica Cybex - sustinut de un proiect european si distribuit gratuit in format electronic (PDF). Mai multe detalii despre ENAC si descarcarea gratuita a celorlalte numere aici...
Cuprinsul numarului 4 - octombrie 2009
Utilizarea de software pentru investigarea de la distanta a cazurilor de terorism
Juan Carlos Ortiz Pradillo • Procedural Law professor at the University of Castilla-La Mancha, Spain
Juan Carlos Ortiz analizeaza utilizarea de software pentru investigatii criminalistice informatice de la distanta ca instrument pentru organele judiciare, precum si cooperarea judiciara asa cum este ea definita in legea germana pentru apararea impotriva pericolelor terorismului international.
Ramón Miralles • Information Security and Auditing Coordinator • Catalan Data Protection Agency
“Atunci cand procesez date personale, in ce mod pot afecta dreptul la viata privata a persoanelor?” Un articol de Ramón Miralles, coordonator in probleme de securitatea informatiei si audit la Agentia Catalana pentru Protectia Datelor.
NTFS Ascunderea Dovezilor: Abordare
José Duart • Analist criminalistica informatica
José Duart, analist in criminalistica informatica, ne ofera o introducere in tehnicile de ascuderea dovezilor in cazul sistemului de fisiere NTFS.
Utilizarea tehnologiilor virtuale pentru analiza dovezilor digitale
David Childs • Manager al Digital Evidence Recovery Unit • North Yorkshire Trading Standards
Disciplina Criminalisticii Informatice cuprinde un numar de activitati cu nivele diferite de responsabilitate. Aceste roluri nu sunt totdeauna clar definite si pot varia de la organizatie la organizatie iar adesea practicienii pot fi responsabili de mai multe dintre aceste roluri in cadrul organizatiei unde activeaza. David Childs ne vorbeste despre diferitele roluri in cadrul unei investigatii.
Drumul catre o strategie europeana integrata in lupta impotriva infractionalitatii informatice
Radomír Janský & Ruben Lombaert - Ofiteri responsabili cu strategia • Directoratul-General Justitie, Libertate si Securitate, Directoratul F.2 Lupta impotriva Crimei Organizate • Comisia Europeana
Acest articol prezinta strategia UE de lupta impotriva criminalitatii informatice, strategie dezvoltata de Comisia Europeana in cooperare cu statele memble ale UE si alte institutii ale UE.
China • District People's Court in Suzhou, Jiangsu Province
Statele Unite ale Americii • US District Court for the District of Vermont
India • Supreme Court
Australia • Australian Capital Territory Supreme Court
Australia • Queensland District Court
Stephen Mason • Barrister, Chambers of Stephen Mason
Cazurile prezentate evidentiaza modurile in care este folosita aparatura digitala in afaceri si cum cerintele legale referitoare la forma cerute de politicieni sunt fie ignorate fie necunoscute(cel de al doilea caz este cel mai probabil).
Selectie de conferinte de interes pentru avocati, judecatori, procurori, organisme judiciare, tehnicieni si alte persoane interesate de dovezile electronice si lupta impotriva criminalitatii informatice.
Cuprinsul numarului 3 - septembrie 2009
Importanta si viitorul liniilor alternative de raportare a abuzurilor
Katalin Parti • Research fellow with the Hungarian National Institute of Criminology
Katalin Parti explica importanta si evolutia in viitor a liniilor alternative de raportare a abuzurilor.
Dovezile de utilizare ilegala a bazelor de date cu inalt grad de securitate in legislatia spaniola.
Ricard Martínez • Coordinator of the Study Area of the Spanish Data Protection Agency
Deficiente ale legislatiei spaniole privitoare la protectia datelor in cadrul posibilitatii de a dovedi anumite tipuri de actiuni si comportamente ilegale.
Probleme ridicate de atacurile informatice de tip drive-by
Eddy Willems • Security Evangelist at Kaspersky Lab and EICAR
Eddy Willems vorbeste despre ceea ce se intampla in timpul unui atac tip drive-by (prin care un computer este atacat si infectat la vizitarea anumitor site-uri), despre modalitatile de propagare a acestor atacuri, tehnologia utilizata si despre utilizarea acestor atacuri pentru furtul de date personale si preluarea controlului asupra computerelor victimelor.
Amenintarile atacurilor informatice si raspunsul Interpolului
Interviu cu Bernhard Otupal • Assistant Director of INTERPOL's Financial and High Tech Crime Sub-Directorate
Interviu cu Bernhard Otupal de la INTERPOL, cel mai mare organism international politienesc ce faciliteaza cooperarea trans-frontaliera in 187 de tari.
Natiunile Unite & UNICRI in lupta impotriva infractionalitatii informatice
Interviu cu Raoul Chiesa • Cybercrime Issues & Strategically-Related Alliances - Technical Contact • UNICRI
Interviu cu expertul tehnic Raoul Chiesa de la UNICRI despre modalitatile de lupta impotriva criminalitatii informatice ale acestei institutii.
Grecia • Court of first Instance of Athens
China • Beijing Hai Dian District People's Court
Belgia • Ghent Court of Appeal, Chamber 7bis
Sri Lanka • High Court of the Western Province
Selectie de conferinte utile avocatilor, judecatorilor, procurorilor, tehnicienilor, investigatorilor, organismelor judiciare implicate in lupta impotriva criminalitatii informatice pentru lunile Septembrie si Octombrie 2009.
Cuprinsul numarului 2 - august 2009
“Infractiunile informatice se petrec intr-o clipa!”
Interviu cu Peter Sommer • Visiting Professor al the London School of Economics
Un interviu cu Peter Sommer, expert judiciar in criminalitate informatica si cazuri complexe de utilizare a dovezilor electronice.
Implementarea conventiei privind criminalitatea informatica in Italia si transpunerea sa in legea nr. 48 din 18 martie 2008
Giuseppe Corasaniti • Magistrat • Public Prosecutor's Office of Rome, District Group for computer crimes
Giuseppe Corasaniti, magistrat specializat in infractiunile informatice vorbeste despre implementarea in Italia a conventiei din 2001 privind criminalitatea informatica.
Filtrarea de catre guverne a continutului paginilor web
Joan Tous • Forensic analyst at Cybex
Cum controleaza diversele guverne accesul nostru la continutul web? Cum ne afecteaza acest control? Un studiu al filtrarii de catre guverne a continutului web.
IMPACT - Prezentarea primului parteneriat public-privat impotriva amenintarilor informatice.
Syarisa Abubakar • Director of Policy at IMPACT
Syarusa Abubakar explica servicile pe care IMPACT le ofera organismelor judiciare in lupta impotriva infractionalitatii informatice.
Consiliul Europei, masuri de lupta impotriva infractionalitatii informatice
Cristina Schulman • Programme Manager for Cybercrime at the Council of Europe
Consiliul Europei detaliaza actiunile sale de lupta impotriva criminalitatii informatice intr-un articol semnat de Cristina Schulman.
Federatia Rusa • Arbitrazh Court of Moscow
Singapore • Public Prosecutor v Neo Khoon Sing [2008] SGDC 225
Polonia • Sad Najwyzszy Rzeczypospolitej Polskiej (Polish Supreme Court)
Statele Unite ale Americii • United States Court of Appeals, Ninth Circuit
Olanda • Voorzieningenrechter In Kort Geding (Services Court Judge Amsterdam)
Cazuistica prezentata in acest numar releva diverse aspecte ale dovezilor digitale. Intelegerea naturii dovezilor digitale poate fi complexa si este esential sa ne asiguram de faptul ca specialistii in dovezi electronice inteleg ceea ce fac atunci cand investigheaza un caz iar avocatii trebuie sa posede suficiente cunostinte specifice pentru a adresa expertilor intrebarile corecte.
Selectie de conferinte de interes pentru avocati, procurori, magistrati, tehnicieni, organe judiciare, investigatori din domeniul criminalitatii informatice pentru lunile August si Septembrie 2009.
Cuprinsul numarului 1, Iulie 2009
“Infractiunile informatice si dovezile electronice”
Pedro Verdelho • Procuror si profesor la Centro de Estudos Judiciários
Tehnologia informatiei si retelele de comunicatii sunt un mediu favorabil pentru noi activitati ilegale care stau la baza noii ramuri a dreptului penal denumita generic infractiuni informatice. Chiar daca este inca la inceput, acest nou domeniu juridic a capatat deja dimensiuni importante.
“Protectia datelor cu caracter personal in cadrul colectarii datelor de trafic in comunicatiile electronice: Experienta spaniola.”
Elena Domínguez Peco • Procuror si Colaborator al Agentiei Spaniole pentru Protectia Datelor
Privire de ansamblu a politicilor spaniole privitoare la protectia datelor cu caracter personal in cadrul colectarii datelor de trafic in comunicatiile electronice.
“Batalia impotriva infractionalitatii informatice in societatea noastra nu este pierduta”
Interviu cu Bruce Schneier • Tehnician securitate
“Pregatirea in domeniul criminalitatii informatice, educatie si cercetare: privire asupra viitorului.”
Nigel Jones • Director al Technology Risk Limited
Initiative trans-frontaliere pentru armonizarea pregatirii in domeniul combaterii criminalitatii informatice si potentialul centrelor nationale de excelenta.
“Lupta institutionalizata impotriva infractionalitatii informatice: privire introductiva”
Liljana Selinšek • Profesor asistent la facultatea de drept din Maribor
Diferite tipuri de lupta impotriva infractionalitatii informatice la nivel de institutii, precum si cateva intrebari legate de aceasta.
Federatia Rusa • Rezolutie a Curtii de Arbitraj din Moscova
Norvegia • Borgarting Appelate Court
Singapore • Alliance Management SA versus Pendleton Lane Pand
Slovenia • Curtea Constitutionala a Republicii Slovenia
Un numar de cazuri sunt trecute in revista in acest prim numar. Dovezile electronice sunt principalele dovezi sau formeaza mare parte din dovezile utilizate in aceste cazuri. Cazurile rezumate aici ilustreaza diversitatea actiunilor in instanta in care dovezile digitale sunt vitale in lume.
Selectie de conferinte ce pot fi utile pentru avocati, procurori, tehnicieni, judecatori, investigatori, organisme judiciare precum si pentru orice alte persoane a caror domeniu de activitate vine in contact cu criminalitatea informatica si dovezile electronice.
Descarcare gratuita aici...
Hotnews: SRI si Ministerul Comunicatiilor - sistem impotriva atacurilor cibernetice in Romania
Aflam de pe HotNews.ro de faptul ca la initiativa SRI si in colaborare cu Ministerul Telecomunicatiilor precum si cu alte firme si organizatii din Romania a fost demarat un proiect pilot de construirea unui sistem national de prevenire si coordonare a apararii impotriva unor atacuri cibernetice izolate sau masive precum cele intamplate in Estonia sau Georgia.
Proiectul are o valoare estimata de 640.000 Euro si este asteptata si o finantare a lui din partea UE. Firmele si organizatiile implicate au declarat ca doresc sa duca la bun sfarsit proiectul indiferent daca acesta va primi finantarea UE si spera ca acesta sa constituie un model de urmat in cadrul UE.
Doar o mentiune mai facem inainte de linkul catre articolul integral: potrivit initiatorilor, proiectul nu vizeaza continutul datelor ci se doreste un sistem national de centralizare si analiza a evenimentelor legate de securitate aparute in retelele anumitor obiective precum ministere, anumite retele, anumite institutii si se spera ca acesta sa permita identificarea surselor atacurilor atunci cand acestea au loc si reactia rapida in reducerea efectelor negative ale acestora.
Cititi articolul integral aici...
Dovezile electronice - admisibilitatea in instanta - partea 1
Documentele produse pe cale electronica au o pondere covarsitoare in comunicatia umana de astazi comparativ cu documentele tiparite. Anual, sunt produse de mii sau milioane de ori mai multe documente in format digital decat cele tiparite. Stocarea digitala a documentelor este si ea preponderenta celorlalte modalitati clasice de stocare iar transmiterea acestora se face in mare parte electronic prin retele si internet.
Miliarde de emailuri sunt expediate anual in cadrul comunicarii umane depasind cu mult comunicarea postala clasica.
Toate aceste modalitati de elaborare de documente, stocare a lor si comunicare au deschis noi porti pentru abuz si infractionalitate . Pornind de la simpla interceptare a documentelor importante facuta prin mijloace electronice si terminand cu utilizarea retelei pentru organizarea grupurilor infractionale, mediul electronic ridica noi si noi probleme sistemelor penale din intreaga lume.
Acestea sunt in prezent intr-un proces de adaptare la noile provocari. Pentru a putea aduce in instanta faptele reprobabile, infractiunile si abuzurile comise utilizand mediul digital, in afara definirii comune si incriminarii acestor fapte in mod unitar tinand cont de caracterul trans-frontalier al acestora, este necesara administrarea in instanta de dovezi indubitabile ale acestor fapte.
Autoritatile romane cauta solutii pentru evitarea unui avertisment de la Comisia Europeana dupa ce Legea stocarii datelor telefonice a fost declarata
Precedentul creat de Curtea Constitutionala a pus pe ganduri guvernantii. Ministerul comunicatiilor urmeaza sa inceapa consultari in incercarea de a evita deschiderea procedurii de incalcare a dreptului comunitar in urma declararii ca neconstitutionala a legii privind stocarea datelor de trafic.
Cititi stirea pe hotnews.ro...
Pe aceeasi tema va recomandam posting-ul corespunzator de pe blogul Legi-Internet.
Hotnews.ro: Legea privind stocarea datelor convorbirilor telefonice si pe internet este neconstitutionala
Aflam de pe hotnews.ro despre decizia Curtii Consitutionale privitoare la Legea 298/2008 privind retentia datelor de trafic prin care aceasta lege este declarata neconstitutionala intrucat contravine articolului 28 din Constitutie referitor la secretul corespondentei.
Nu ne intereseaza in acest moment procesul in cadrul caruia s-a ajuns la sesizarea Curtii Constitutionale pe aceasta tema ci vom comenta doar faptul ca daca stocarea datelor de trafic referitoare la convorbirile telefonice sau corespondenta - ceea ce inseamna stocarea numerelor de telefon sau adreselor intre care a avut loc comunicarea, data si ora convorbirii sau comunicarii, durata acesteia, etc - FARA A STOCA CONTINUTUL COMUNICARII - violeaza secretul corespondentei, atunci inseamna ca si legislatia care organizeaza serviciile de posta este neconstitutionala, intrucat echivalentul datelor mentionate mai sus este stocat si in cadrul serviciilor postale.
Se poate lua urma unui colet sau a unei scrisori pentru a afla de unde a plecat dupa inregistrarile de pe parcurs din oficiile postale. Astfel se poate ajunge mai mult sau mai putin exact la expeditor in cazul in care este necesar.
Aceleasi informatii sunt stocate timp de 6 luni si in legea cu pricina, pentru a putea fi folosite numai in anumite cazuri expres prevazute de lege in cadrul urmaririi penale.
Sunt inregistrari care nu stocheaza continutul comunicarii (convorbirea sau textul mesajelor) ci doar date care se stocheaza si in cazul comunicarii postale obisnuite si pe cale de consecinta nu poate fi violat secretul corespondentei in acest mod.
In schimb, aceste date ar putea raspunde la intrebari din partea achetatorilor intr-un proces penal de genul: s-a efectuat o convorbire intre x si y la data cutare? Intrebari la care, in cadrul postei romane se poate raspunde lecturand registrele pentru a afla daca x i-a expediat lui y o scrisoare, mai ales daca aceasta este recomandata.
Mediul electronic prin care comunicam cu totii foarte mult in ziua de azi, fara nici o urma de supraveghere, reprezinta un mediu ideal si pentru infractionalitate intrucat dovezile sunt aproape imposibil de adunat, datele electronice disparand din retea in cateva secunde.
Demersul UE pentru stocarea datelor de trafic reprezinta primul pas in ajutorul achetatorilor privind adunarea de dovezi electronice. Ei nu au acces la corespondenta, pot insa afla daca s-a produs o comunicare intre doua persoane la o anumita data.
La prima vedere, colectarea acestor date poate parea o violare a corespondentei pentru persoanele neavizate tehnic si suntem siguri ca nu exista astfel de persoane in cadrul Curtii Constitutionale, dupa cum, ne intrebam daca din partea celor care se opuneau deciziei Curtii, a fost trimisa o contra-argumentatie explicata suficient de bine, pe intelesul oricui.
Critici la adresa legii: Legea in cauza, derivata din Directiva 2006/24/EC (L105/54) a Parlamentului Europei poate fi criticata din multe puncte de vedere care vor face obiectul unei dezbateri separate pe blogul nostru.
In opinia noastra, legea ar putea aduce atingere mai degraba articolului 8 din Conventia Europeana a Drepturilor Omului privitor la viata privata, decat strict referitor la secretul corespondentei, iar modul in care poate aduce atingere se refera la masura disproportionata a statului de a aduna date despre fiecare cetatean, rezultant in colectii enorme de date private, date care stocate electronic pot fi obiectul abuzului de catre autoritati, persoane private sau chiar al atacurilor informatice.
Echilibrul foarte delicat intre drepturile omului si nevoia statului de a putea condamna faptele penale intr-o democratie este un subiect ce poate fi intens dezbatut in corelare cu evolutiile modalitatilor de comunicare de astazi.
Va asteptam cu propriile dvs. opinii si vom reveni pe aceasta tema.
Cititi articolul integral de pe Hotnews.ro aici: Legea privind stocarea datelor convorbirilor telefonice si pe internet este neconstitutionala
Hotnews.ro: Urmatorul razboi mondial ar putea avea loc in spatiul cibernetic
In articolul de pe HotNews.ro intitulat Urmatorul razboi mondial ar putea avea loc in spatiul cibernetic, Marius Mihaiescu semnaleaza discursul secretarului general al Uniunii Internationale a Telecomunicatiilor, dr. Hamadoun Toure, cu ocazia salonului ITU Telecom World de la Geneva.
Acesta declara ca "Urmatorul razboi mondial ar putea sa se deruleze in spatiul virtual si acest lucru ar fi o catastrofa" deoarece "Pierderea retelelor vitale ar putea handicapa rapid o tara intreaga" iar "fiecare tara depinde acum, la un nivel critic, de tehnolgia informatica in domenii precum comertul, finantele publice, sanatatea, serviciile de urgenta si distributia de hrana".
Intregul articol de pe hotnews.ro.
Comunicatul de presa al ITU in care se regaseste o parte din discurs.
Lista prezentarilor legate de securitate cibernetica.
Demersuri internationale privind criminalitatea informatica - scurta trecere in revista
1. Organizatia Natiunilor Unite:
Rezolutiile 55/63 din Ianuarie 2001 si 56/121 din Ianuarie 2002 privind combaterea utilizarii tehnologiei informatiei in scopuri infractionale.
Aceste rezolutii invita statele membre:
sa depuna eforturi comune pentru combaterea criminalitatii informatice
sa adapteze legislatiile nationale in acest sens
sa colaboreze la nivel international si sa faca schimb de informatii in acest domeniu
sa pregateasca personal din institutiile abilitate pentru a face fata cerintelor acestei activitati
sa protejeze prin lege confidentialitatea si integritatea sistemelor informatice
sa conserve datele electronice si sa permita accesul rapid la acestea in cazul investigatiilor
sa asigure in timp util investigarea infractiunilor informatice, strangerea dovezilor si schimbul de informatii
sa educe populatia cu privire la metodele de prevenire si protejare in fata infractionalitatii informatice
in masura posibilitatilor sa adapteze sistemele informatice pentru a ajuta la detectarea actiunilor criminale si pentru a strange dovezi si depista faptuitorii
sa gaseasca solutii pentru combaterea criminalitatii informatice care sa nu afecteze libertatile individuale si dreptul la viata privata al cetatenilor.
Totodata, aceste rezolutii delega responsabilitatile pentru viitoarele actiuni si planuri din domeniul combaterii infractionalitatii informatice Comisiei de prevenire a criminalitatii si Justitie penala.
2. Organizatia Economica pentru Cooperare si Dezvoltare
OECD a avut o contributie importanta in dezvoltarea cooperarii internationale impotriva infractionalitatii informatice facand recomandari statelor pentru adaptarea legislatiilor nationale astfel incat faptele ilicite si infractiunile legate de mediul informatic sa aiba o definire juridica similara la nivel international. Aceste recomandari au avut menirea creerii unui cadru juridic unitar la nivel international pentru combaterea criminalitatii informatice.
3. Grupul celor 8
G8 a pus intre anii 1998 si 2000 bazele cooperarii efective, creind o retea internationala de contacte care include experti si institutii capabile sa intervina si sa faciliteze investigarea imediata a faptelor penale legate de criminalitatea informatica. In iunie 2001 Consiliul Europei recomanda tuturor statelor europene sa se alature retelei de contacte creata de G8.
4. Uniunea Europeana si Consiliul Europei
2005/222/JHA - In anul 2005 o Decizie Cadru a Consiliului Europei cu privire la atacurile impotriva sistemelor informatice recomanda statelor membre sa considere ca infractiuni accesul ilegal la sistemele informatice, iterceptarea si alterarea ilegala a datelor informatice si impune cateva reguli privind cooperarea internationala.
Acesta este primul document menit sa uniformizeze la nivel european eforturile de combatere a criminalitatii informatice.
Directiva 2006/24/EC a Consiliului Europei si a Parlamentului European privind stocarea datelor generate sau procesate de catre furnizorii de retele si servicii de comunicatii electronice destinate publicului se constituie in primul document la nivel international menit sa usureze strangerea de dovezi electronice privitoare la infractiunile informatice.
5. OSCE - Organizatia pentru Securitate si Cooperare in Europa
Prin decizia 7/06 recomanda statelor membre sa devina parte in Conventia pentru Combaterea Criminalitatii Informatice, a consiliului Europei, si incurajeaza statele sa se alature retelei de contacte G8 privind criminalitatea informatica.
Aceasta decizie este importanta si prin faptul ca acorda egala importanta atat infractiunilor informatice cat si strangerii de dovezi electronice.
Interpol a fost prima institutie care a organizat reuniuni internationale ale expertilor in infractionalitatea informatica. Avand 184 de membri din toate continentele iar rolul sau fiind acela de a facilita cooperarea internationala a organismelor de politie, Interpol a depus eforturi continue in lupta contra infractiunilor informatice.
In acest sens a creat o retea internationala de puncte de contact menita sa identifice experti din toate tarile capabili sa ofere asistenta in investigarea infractiunilor informatice.
Totusi, rolul Interpolului in investigarea si combaterea faptelor informatice ilicite este limitat de felul in care este constituit acest organism. Timpii de reactie ai acestuia nu sunt suficient de rapizi pentru strangerea dovezilor in materie informatica datorita volatilitatii datelor comunicate in retelele informatice, volatilitate ce impune timpi de reactie de ordinul secundelor sau minutelor pentru strangerea dovezilor.
7. Conventia privind Criminalitatea Informatica (consiliul Europei)
ETS 185 - din 23 noiembrie 2001 de la Budapesta - este primul efort spre un tratat international privind criminalitatea informatica. Conventia a fost semnata de 46 de tari dintre care 4 nefiind membre ale consiliului. Dintre acestea, 24 de tari (inclusiv Romania) au ratificat conventia, Statele Unite fiind singura tara non-membra care a ratificat-o.
Conventia introduce noi canale de comunicare in lupta impotriva acestui tip de infractionalitate si defineste un set comun de standarde pentru incriminarea faptelor ilicite legate de tehnologia informatiei.
Hotnews: SRI si Ministerul Comunicatiilor - sistem...
Dovezile electronice - admisibilitatea in instanta...
Autoritatile romane cauta solutii pentru evitarea ...
Hotnews.ro: Legea privind stocarea datelor convorb...
Hotnews.ro: Urmatorul razboi mondial ar putea avea...
Demersuri internationale privind criminalitatea in...

References: articolul 2
 articolul 3
 articolul 4
 articolul 5
 articolul 6
 articolul 9
 articolul 10